b"\n_START_ARTICLE_\nWouldn't Change a Thing\n_START_SECTION_\nOzadje\n_START_PARAGRAPH_\nV Zdru\xc5\xbeenem kraljestvu so kot B-stran pesmi\xc2\xa0\xc2\xbbWouldn't Change a Thing\xc2\xab\xc2\xa0izdali pesem\xc2\xa0\xc2\xbbIt's No Secret\xc2\xab, ki so jo leta 1988 kot singl izdali v Avstraliji, Severni Ameriki, na Japonskem in Novi Zelandiji. To pesem so izdali kot peti singl z debitantskega glasbenega albuma Kylie Minogue, Kylie, vendar so jo nameravali vklju\xc4\x8diti tudi na album Enjoy Yourself; na za\xc4\x8detku kot prvi singl z albuma, vendar so kasneje kot glavni singl z albuma izdali pesem\xc2\xa0\xc2\xbbHand on Your Heart\xc2\xab, zato so prvo izdali kot B-stran pesmi\xc2\xa0\xc2\xbbWouldn't Change a Thing\xc2\xab._NEWLINE_Singl so v Veliki Britaniji \xc5\xa1e v \xc4\x8dasu, ko Kylie Minogue \xc5\xa1e ni kon\xc4\x8dala s snemanjem albuma Enjoy Yourself, zelo promovirali, in sicer v sklopu promocije njenega prvega filma, The Delinquents.\n_START_SECTION_\nVideospot\n_START_PARAGRAPH_\nV videospotu za pesem Kylie Minogue nastopi kot igriva mlada \xc5\xbeenska, ki u\xc5\xbeiva na vrtu pred neko hi\xc5\xa1o v Londonu, med temi scenami pa se prikazujejo \xc5\xa1e prizori izvajanja formalne in navadne koreografije, posneti v profesionalnem studiu. V videospotu nosi kratke kavbojke in \xc4\x8drno majico ali ve\xc4\x8derno obleko z bisernim nakitom. Njeni spremljevalni plesalci so v videospotu oble\xc4\x8deni v bolj preprosta obla\xc4\x8dila.\n_START_SECTION_\nDose\xc5\xbeki na lestvicah\n_START_PARAGRAPH_\nV Veliki Britaniji je bila pesem\xc2\xa0\xc2\xbbWouldn't Change a Thing\xc2\xab\xc2\xa0tretji zaporedni singl Kylie Minogue, ki je debitiral na drugem mestu britanske glasbene lestvice. Za razliko od svojih predhodnikov pa se v naslednjih tednih na lestvici ni povzpel na vrh. Na avstralski glasbeni lestvici je singl zasedel \xc5\xa1esto mesto, na finski pa osmo. Pesem se je uvrstila med prvih trideset pesmi na vseh lestvicah, na katere se je uvrstila."